ABC เร่งพัฒนาแพลตฟอร์ม abcpoint รองรับธุรกิจ E-Commerce
ABC เร่งพัฒนาแพลตฟอร์ม abcpoint เดินหน้าปรับภาพลักษณ์ให้ทันสมัย รองรับขยายธุรกิจ E-Commerce หวังสร้างรายได้ในระยะยาว
23 มิ.ย. 2560

นายจิรภัทร วีรชยทองคำ  รองกรรมการผู้จัดการ  บริษัท แอสเซท ไบร์ท จำกัด (มหาชน) หรือ ABC เปิดเผยว่า บริษัทกำลังอยู่ในช่วงของการเตรียมตัวให้พร้อมรับการเปลี่ยนแปลงของโลกในปัจจุบัน โดยบริษัทมองว่าตลาด E-Business กำลังเป็นที่น่าจับตามองเป็นพิเศษ เพราะมีการเติบโตเร็ว จึงเร่งพัฒนาแพลตฟอร์มของ abcpoint ให้เป็นที่ยอมรับ และตอบโจทย์ทุกความต้องการของลูกค้าให้ได้สูงที่สุด
รวมถึงตลาดช้อปปิ้งออนไลน์ ยังเป็นที่ต้องการของตลาดสูง เพราะผลกำไรยังเป็นที่น่าสนใจ เพื่อพัฒนาระบบให้แข็งแรงมากยิ่งขึ้น เพื่อป้องกันความเสียหายที่อาจจะเกิดขึ้นในอนาคตได้ นอกจากนี้ ยังมีแพลนปรับภาพลักษณ์ใหม่ให้ทันสมัยมากยิ่งขึ้น ไม่ว่าจะเป็นโครงสร้างองค์กร การพัฒนาบุคคลากรให้เป็นผู้เชี่ยวชาญในด้านธุรกิจ E-Commerce
รวมถึงสร้างความน่าเชื่อถือให้กับคู่ค้า พันธมิตร และลูกค้าสมาชิก ในด้านความปลอดภัย การใช้งานที่อำนวยความสะดวกสบายมากขึ้น ซึ่งในอนาคตข้างหน้าบริษัทตั้งเป้าเพิ่มช่องทางการเติบโตและขยายตัวของธุรกิจ เพื่อสร้างรายได้ให้กับบริษัทในระยะยาวแบบยั่งยืน